1910. évi december 28-áról. 
111 
A nálunk tapasztalható szomorú viszonyok, a melyek 
között vaginalis műtélre alkalmas kollumrákokat alig-alig 
kapunk szemeink elé, quasi arra kényszerítenek, hogy áttérjünk 
az abdominalis operációra. 
Négy eset kapcsán, a melyek közül egyik corpusráknál 
az egész műtét, hasfali varrással együtt óráig tartott és 
a narcosisra 200 g. aether elég volt, másik kollumráknál a 
leghosszabb idő tartama a műtétnek 2 óra volt 280 g. aether 
fogyasztással, képekkel demonstrálom a műtét typiás menetét. 
A demonstráció után megtartja előadását e címen. 
A méhen kivüli terhesség feltűnő gyara- 
podásáról. „A méhen kivüli terhesség tanulságairól és 
elkülönítő kórisméjének nehézségeiről' címen ép most jelent 
meg egy közleményem — úgymond — a gynaekologia 
1910. évi 3 — 4. számában. 
Előadásom lényegében eme közleményhez igazodik. 
Mint igen feltűnő jelenséget emelem ki, hogy amig a 
vezetésem alatt álló intézetben 1891 — 1905-ben, tehát 15 év 
alatt csupán 11 méhenkivüli terhességet láttunk, addig az 
utolsó 5 évben 36 eset fordult meg az intézetben, tehát az 
esetek száma a 4. lustrumban megtizszeröződött. Magában az 
1910. évben láttunk annyit, mint az előző 15 évben összesen. 
A konservative kezelt esetek mortalitása = 4'77o (21-ből 1), 
24 operációra pedig 1 halálesettel a mortalitás = 4‘16'Vo- 
Ebben az esetben is a tuberis rupturával egyidejűleg kankós 
alapon fejlődött peritonitis volt jelen, aminek halálos kimene- 
telét nem akadályozhattuk meg. 
A méhenkivüli terhesség szembeszökő fellendülésének 
Pozsonyban sem az az oka, mintha a betegség az utóbbi 
időkben gyakrabban lépne fel, hanem amiként Tóth István 
Pudapestre nézve konstatálja, nálunk is a gynaekologiai ismeretek 
terjedésével áll szoros kapcsolatban. 
Elnök köszönetét mondva az előadónak a rendkívül 
érdekes és tanulságos eredményekről szóló előadásokért, záró- 
beszéddel az ülést berekeszti. 
